Diari Oficial de la Generalitat Valenciana


Sumari del DOGV 9454, del 21-10-2022 (2022/9557)

Extracte de la Resolució de 17 d'octubre de 2022, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca premis universitaris de les millors solucions derivades del Programa «5UCV GENNERA».
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9557


Data del document
:   17-10-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució de 17 d'octubre de 2022, del vicerector d'Innovació, Transferència i Divulgació Científica de la Universitat Jaume I de Castelló, per la qual es convoca premis universitaris de les millors solucions derivades del Programa «5UCV GENNERA». [2022/9557]  
BDNS (identif.): 653997.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/653997)  
  
Primer. Persones beneficiàries  
2.1. Poden ser beneficiàries d'aquests premis les persones físiques que reunisquen el requisit següent: a) Haver participat en el programa «5UCV GENNERA» el 2022 i haver presentat una solució en equip del repte plantejat per empreses o organismes de l'entorn de l'UJI.  
  
Segon. Finalitat  
1.1. Aquesta convocatòria te per objecte regular la concessió dels premis a les millors solucions derivades del programa «5UCV GENNERA», en la innovació de triple impacte econòmic, social i ambiental que s'alinea amb els Objectius de Desenvolupament Sostenible.  
«5UCV GENNERA» és una iniciativa emmarcada dins de les activitats del Programa Campus de l'Emprenedoria Innovadora coordinada per la Conselleria d'Economia Sostenible, Sectors Productius, Comerç i Treball de la Generalitat Valenciana i en el qual participen les cinc universitats públiques valencianes.  
A través d'aquesta iniciativa, l'estudiantat que participe, en diferents equips, presentarà una solució creativa a un problema/repte plantejat per empreses/organitzacions de l'entorn. Les empreses o organitzacions participants definiran i traslladaran a les persones participants un repte estratègic relacionat amb la millora de la sostenibilitat de l'empresa. Las persones participants analitzaran el problema plantejat i, amb la utilització de l'anàlisi crític, generaran solucions i escenaris d'oportunitat que ajuden a resoldre el repte llançat. Aquesta iniciativa té com a principal objectiu la creació d'un ecosistema amigable d'emprenedoria estudiantil que permeta vincular les empreses amb la universitat, amb la creació d'espais d'innovació entre empreses i entitats de la província i estudiantat de la Universitat Jaume I (UJI).  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 3.000 ?.  
  
Cinqué. Termini de presentació de sol·licituds  
No és necessari sol·licitar el premi. Es tindrà en compte la participació en la iniciativa de reptes «5UCV GENNERA» 2022, i tindran en compte les sol·licituds presentades i avaluades per la corresponent comissió en la iniciativa de reptes 5UCV GENNERA 2022.  
  
Castelló de la Plana, 17 d'octubre de 2022.- El vicerector d'Innovació, Transferència i Divulgació Científica (p. d. R 24.05.2022, DOGV 9349, 27.05.2022): David Cabedo Semper.